PACE สลด Q2/59 ขาดทุนเพิ่ม 35% หลังค่าใช้จ่าย-ต้นทุนทางการเงินเพิ่มขึ้น
PACE สลด Q2/59 ขาดทุนเพิ่ม 35% มาที่ 640.54 ลบ. จากปีก่อน 474.58 ลบ. หลังค่าใช้จ่าย-ต้นทุนการเงินเพิ่ม ขณะที่ช่วง 6 เดือนแรกขาดทุน 573 ลบ. ขาดทุนลดลง 34% จากปีก่อน 866.43 ลบ.
15 ส.ค. 2559

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 640.54 ล้านบาท หรือขาดทุนสุทธิ 0.196 บาทต่อหุ้น ขาดทุนเพิ่มขึ้น 35% จากช่วงเดียวกันของปีก่อนที่มีผลขาดทุนสุทธิ 474.58 ล้านบาท หรือขาดทุนสุทธิ 0.175 บาทต่อหุ้น
โดยผลการดำเนินงานในไตรมาสดังกล่าวที่ขาดทุน เนื่องจากบริษัทมีค่าใช้จ่ายในการขายและบริหารเพิ่มขึ้น และต้นทุนทางการเงินเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีผลขาดทุนสุทธิ 573 ล้านบาท หรือขาดทุนสุทธิ 0.176 บาทต่อหุ้น ขาดทุนลดลง 34 % จากช่วงเดียวกันของปีก่อนที่มีผลขาดทุนสุทธิ 866.43 ล้านบาท หรือขาดทุนสุทธิ 0.364 บาทต่อหุ้น